บทความนี้เกี่ยวกับซีรีส์เรื่องซิสเตอร์ปรินเซส สำหรับภาพยนตร์การ์ตูนโทรทัศน์ ดูที่ ซิสเตอร์ปรินเซส (อะนิเมะ)

**ซิสเตอร์ปรินเซส** (ญี่ปุ่น: シスター・プリンセス; โรมาจิ: *Shisutā Purinsesu*; ทับศัพท์: ทับศัพท์จาก Sister Princess) เป็นคอลัมน์หนึ่งในนิตยสารเด็งเงคิ G's แมกกาซีน ซึ่งนำเสนอในรูปแบบนวนิยายแนวบิโชโจะ แต่งเรื่องโดย ซากุระโกะ คิมิโนะ วาดภาพประกอบโดย นาโอโตะ เทนฮิโระ ลงตีพิมพ์ตั้งแต่ พ.ศ. 2542 - 2546 ต่อมาได้มีการนำเรื่องนี้มาสร้างเป็นเกมสำหรับเครื่องเพลย์สเตชัน และเกมบอยแอดวานซ์ รวมไปถึงสื่ออื่น ๆ เช่น ภาพยนตร์การ์ตูนโทรทัศน์ และหนังสือการ์ตูน

ประวัติ
-------

ซิสเตอร์ปรินเซสเป็นคอลัมน์นิยายที่ตีพิมพ์ในนิตยสารเด็งเงคิ G's แมกกาซีน ตีพิมพ์ครั้งแรกในเดือนมีนาคม พ.ศ. 2542 โดยตัวละครมีน้องสาวอยู่เพียง 9 คน เท่านั้น ซึ่งต่อมาได้เพิ่มตัวละครอีก 3 ตัว คือ ฮารุกะ โยทสีบะ และอาเรียในเดือนมีนาคม พ.ศ. 2543 ซึ่งเนื้อเรื่องสำคัญจะเกี่ยวกับจดหมายที่น้องสาวเขียนบอกเล่าความรู้สึกถึงพี่ชายซึ่งแยกกันอยู่

ต่อมา บริษัทโซนีได้นำเรื่องซิสเตอร์ปรินเซสไปสร้างเป็นเกมเพลย์สเตชัน ออกจำหน่ายเมื่อวันที่ 8 มีนาคม พ.ศ. 2544 ซึ่งเกมนี้ได้ขายดีเป็นอันดับสามของญี่ปุ่นในสัปดาห์แรกที่วางจำหน่าย นอกจากนี้ ยังได้มีการนำเรื่องนี้ไปสร้างเป็นอะนิเมะ จำนวน 26 ตอน ซึ่งออกฉายทางทีวีโตเกียว ตั้งแต่ 4 เมษายน - 6 ตุลาคม พ.ศ. 2541 โดยในอะนิเมะจะมีเนื้อหาที่แตกต่างจากในนิตยสารมาก

หลังจากนั้น ได้มีการสร้างเกมเพลย์สเตชันภาคใหม่ ใช้ชื่อว่า *Sister Princess ~ Pure Story ~* ออกวางจำหน่ายเมื่อ 13 ธันวาคม พ.ศ. 2544 และได้ทำการสร้างอะนิเมะภาคใหม่ขึ้นอีกครั้ง โดยใช้ชื่อว่า *Sister Princess: RePure* ซึ่งอ้างอิงเนื้อหาจากนิตยสารเป็นหลัก

ในเดือนกันยายน พ.ศ. 2546 ซิสเตอร์ปรินเซสได้ถูกนำออกจากนิตยสารเด็งเงคิ G's แมกกาซีน โดยมีคอลัมน์ใหม่คือ *Futakoi* มาแทนที่ ซึ่งหลังจากนั้นเรื่องนี้ก็ไม่ได้มีการนำมาสร้างต่อใด ๆ อีก

ตัวละคร
-------

*รายชื่อตัวละครต่อไปนี้เป็นตัวละครหลักของซีรีส์ สำหรับตัวละครที่ปรากฏเฉพาะในอะนิเมะ ดูที่ ซิสเตอร์ปรินเซส (อะนิเมะ)*
### พี่ชาย

มินากามิ วาตารุ (ญี่ปุ่น: 海神 航; โรมาจิ: *Minakami Wataru*)
*ให้เสียงโดย:* เคนจิ โนจิมะ
วาตารุเป็นพี่ชายของน้องสาวทั้ง 12 คน ซึ่งน้องสาวทุกคนล้วนแต่ชอบเขา
### น้องสาว

น้องสาวทั้ง 12 คนของมินากามิ วาตารุ แต่ละคนจะใช้คำที่เรียกพี่ชายแตกต่างกันออกไป

คาเรน (ญี่ปุ่น: 可憐; โรมาจิ: *Karen*; ทับศัพท์: "ความน่ารัก")
*ให้เสียงโดย:* นัตสึโกะ คุวาทานิ
* วันเกิด: 23 กันยายน
* ราศี: กันย์
* ความสูง: 148 เซนติเมตร

คาเรนเป็นคนที่ดูเหมือนจะสนิทกับพี่ชายมากที่สุด เป็นเด็กที่ร่าเริงและอารมณ์ค่อนข้างอ่อนไหว เอมีงานอดิเรกคือเล่นเปียโน และมีความสามารถในด้านการทำอาหาร โดยเฉพาะขนมหวาน คำที่เธอใช้เรียกพี่ชายคือ โอนีจัง (ญี่ปุ่น: お兄ちゃん; โรมาจิ: *Onii-chan*)
คาโฮะ (ญี่ปุ่น: 花穂; โรมาจิ: *Kaho*; ทับศัพท์: "ช่อดอกไม้")
*ให้เสียงโดย:* ฮิซาโยะ โมจิซึกิ
* วันเกิด: 7 มกราคม
* ราศี: มังกร
* ความสูง: 143 เซนติเมตร

คาโฮะโดยปกติเป็นคนที่ไม่ค่อยมั่นใจในตนเอง แต่เธอสมัครเป็นเชียร์ลีดเดอร์ที่โรงเรียนเพื่อที่จะเชียร์พี่ชาย คำที่เธอใช้เรียกพี่ชายคือ โอนีจามะ (ญี่ปุ่น: お兄ちゃま; โรมาจิ: *Onii-chama*)
มาโมรุ (ญี่ปุ่น: 衛; โรมาจิ: *Mamoru*; ทับศัพท์: "ปกป้อง")
*ให้เสียงโดย:* ยูมิโกะ โคบายาชิ
* วันเกิด: 19 ตุลาคม
* ราศี: ตุลย์
* ความสูง: 150 เซนติเมตร

มาโมรุเป็นสาวน้อยที่ชื่นชอบกีฬามาก กีฬาที่ถนัดคือสโนว์บอร์ด และสเก็ตน้ำแข็ง เธอมักจะชวนพี่ชายไปเล่นกีฬาบ่อย ๆ คำที่เธอใช้เรียกพี่ชายคือ อะนี (ญี่ปุ่น: あにぃ; โรมาจิ: *Anii*)
ซาคุยะ (ญี่ปุ่น: 咲耶; โรมาจิ: *Sakuya*; ทับศัพท์: "สาวน้อยวัยแรกแย้ม")
*ให้เสียงโดย:* ยูอิ โฮริเอะ
* วันเกิด: 20 ธันวาคม
* ราศี: ธนู
* ความสูง: 159 เซนติเมตร

ซาคุยะเป็นคนที่ช่างคุย มีความมั่นใจในตนเองสูง และมีบุคลิกเป็นผู้ใหญ่ เธอมักจะแต่งตัวตามแฟชั่นอยู่เสมอ เธออยากให้พี่ชายมองเธอในฐานะผู้หญิงคนหนึ่ง ไม่ใช่น้องสาว คำที่เธอใช้เรียกพี่ชายคือ โอนีซามะ (ญี่ปุ่น: お兄様; โรมาจิ: *Onii-sama*)
ฮินาโกะ (ญี่ปุ่น: 雛子; โรมาจิ: *Hinako*; ทับศัพท์: "ลูกไก่")
*ให้เสียงโดย:* ชิเอมิ ชิบะ
* วันเกิด: 15 สิงหาคม
* ราศี: สิงห์
* ความสูง: 132 เซนติเมตร

ฮินาโกะเป็นน้องคนเล็กในบรรดาพี่น้องทั้งหมด จึงมักขี้เหงาและขี้ตกใจตามประสาเด็ก ๆ งานอดิเรกของเธอคือวาดรูป คำที่เธอใช้เรียกพี่ชายคือ โอนีตามะ (ญี่ปุ่น: おにいたま; โรมาจิ: *Onii-tama*)
มาริเอะ (ญี่ปุ่น: 鞠絵; โรมาจิ: *Marie*; ทับศัพท์: "ภาพดอกเบญจมาศ")
*ให้เสียงโดย:* เรียวกะ ยูซึกิ
* วันเกิด: 4 เมษายน
* ราศี: เมษ
* ความสูง: 148 เซนติเมตร

มาริเอะเป็นคนที่มีร่างกายอ่อนแอมาตั้งแต่เด็ก งานอดิเรกของเธอคืออ่านหนังสือและถักไหมพรม เธอเลี้ยงสุนัขไว้ตัวหนึ่งชื่อมิคาเอล คำที่เธอใช้เรียกพี่ชายคือ อะนิอุเอะซามะ (ญี่ปุ่น: 兄上様; โรมาจิ:  *Aniue-sama*)
ชิรายูกิ (ญี่ปุ่น: 白雪; โรมาจิ: *Shirayuki*; ทับศัพท์: "หิมะสีขาว")
*ให้เสียงโดย:* คุมิโกะ โยโกเตะ
* วันเกิด: 11 กุมภาพันธ์
* ราศี: กุมภ์
* ความสูง: 140 เซนติเมตร

ชิรายูกิชอบการทำอาหารมาก มักจะทำอาหารให้พี่ชายทานเป็นประจำ และมักจะมีเมนูที่แปลกใหม่เสมอ คำที่เธอใช้เรียกพี่ชายคือ นีซามะ (ญี่ปุ่น: にいさま; โรมาจิ: *Nii-sama*)
รินริน (ญี่ปุ่น: 鈴凛; โรมาจิ: *Rinrin*; ทับศัพท์: "กระดิ่งเย็น")
*ให้เสียงโดย:* จิโระ คันซากิ
* วันเกิด: 9 กรกฎาคม
* ราศี: กรกฎ
* ความสูง: 152 เซนติเมตร

รินรินมีงานอดิเรกคือชอบคิดค้นสิ่งประดิษฐ์พวกเครื่องยนต์กลไกอยู่เสมอ ผลงานประดิษฐ์ของเธอมีมากมาย เช่น "เมก้ารินริน" เป็นหุ่นยนต์เหมือนตัวเธอ คำที่เธอใช้เรียกพี่ชายคือ อะนิกิ (ญี่ปุ่น: アニキ; โรมาจิ: *Aniki*)
จิคาเงะ (ญี่ปุ่น: 千影; โรมาจิ: *Chikage*; ทับศัพท์: "เงาทั้งหนึ่งพัน")
*ให้เสียงโดย:* อายาโกะ คาวาสุมิ
* วันเกิด: 6 มีนาคม
* ราศี: มีน
* ความสูง: 157 เซนติเมตร

จิคาเงะเป็นคนใจเย็นและชอบเรื่องลึกลับต่าง ๆ รวมถึงเรื่องไสยศาสตร์และเวทมนตร์ คำที่เธอใช้เรียกพี่ชายคือ อะนิคุง (ญี่ปุ่น: 兄くん; โรมาจิ: *Ani-kun*)
ฮารุกะ (ญี่ปุ่น: 春歌; โรมาจิ: *Haruka*; ทับศัพท์: "บทเพลงแห่งฤดูใบไม้ผลิ")
*ให้เสียงโดย:* ยูมิ คาคาซึ
* วันเกิด: 16 พฤษภาคม
* ราศี: พฤษภ
* ความสูง: 156 เซนติเมตร

ฮารุกะมาจากประเทศเยอรมนี เธอมีความสามารถด้านศิลปะการต่อสู้ญี่ปุ่นด้วยอาวุธโบราณ ได้แก่ ง้าว และการยิงธนู คำที่เธอใช้เรียกพี่ชายคือ อะนิงิมิซามะ (ญี่ปุ่น: 兄君さま; โรมาจิ: *Anigimi-sama*)
โยทสึบะ (ญี่ปุ่น: 四葉; โรมาจิ: *Yotsuba*; ทับศัพท์: "ใบไม้สี่กลีบ")
*ให้เสียงโดย:* โทโมเอะ ฮันบะ
* วันเกิด: 21 มิถุนายน
* ราศี: เมถุน
* ความสูง: 149 เซนติเมตร

โยทสึบะมาจากประเทศอังกฤษ เธอชอบเรื่องสืบสวนสอบสวน และพยายามสืบเกี่ยวกับเรื่องราวเกี่ยวกับพี่ชาย คำที่เธอใช้เรียกพี่ชายคือ อะนิจามะ (ญี่ปุ่น: 兄チャマ; โรมาจิ: *Ani-chama*)
อารีอา (ญี่ปุ่น: 亞里亞; โรมาจิ: *Aria*; ทับศัพท์: "หมู่บ้าน")
*ให้เสียงโดย:* นานะ มิซุกิ
* วันเกิด: 2 พฤศจิกายน
* ราศี: พิจิก
* ความสูง: 139 เซนติเมตร

อาเรียมาจากประเทศฝรั่งเศส เป็นเด็กที่ค่อนข้างขี้กลัว และยังชอบทางขนมหวานมาก คำที่เธอใช้เรียกพี่ชายคือ นียะ (ญี่ปุ่น: 兄や; โรมาจิ: *Nii-ya*)
### ตัวละครอื่น ๆ

จียะ (ญี่ปุ่น: じいや; โรมาจิ: *Jiiya*)
แม่บ้านของอาเรีย
เมก้ารินริน (ญี่ปุ่น: メカ鈴凛; โรมาจิ: *Mecha Rinrin*)
หุ่นยนต์ที่รินรินสร้างขึ้นเลียนแบบตนเอง
มิคาเอล (ญี่ปุ่น: ミカエル; โรมาจิ: *Michael*)
สุนัขของมาริเอะ

แหล่งข้อมูลอื่น
---------------

* เว็บไซต์ทางการ (ญี่ปุ่น)
* เว็บไซต์ทางการของอะนิเมะ (ญี่ปุ่น)
* เว็บไซต์ทางการของอะนิเมะภาค RePure (ญี่ปุ่น)
* Sister Princess แฟนไซต์ภาษาอังกฤษ (อังกฤษ)
* Sister Princess : My Sweet Twelve Angels เก็บถาวร 2008-03-05 ที่ เวย์แบ็กแมชชีน แฟนไซต์ภาษาไทย